LIETUVOS RESPUBLIKOS APLINKOS MINISTRAS

ĮSAKYMAS

DĖL PAPILDOMO FINANSAVIMO SKYRIMO SALANTŲ REGIONINIO PARKO DIREKCIJOS PROJEKTUI NR. 05.3.1-APVA-V-012-01-0010 „ŽUVŲ MIGRACIJOS KLIŪČIŲ PAŠALINIMAS TIES SALANTŲ MIESTO UŽTVANKA IR VANDENS TELKINIO BŪKLĖS GERINIMAS, SIEKIANT ATKURTI SALANTO UPĖS VAGĄ“ IR LIETUVOS RESPUBLIKOS APLINKOS MINISTRO 2020 M. LAPKRIČIO 24 D. ĮSAKYMO NR. D1-712 „DĖL FINANSAVIMO SKYRIMO PROJEKTUI, PATEIKTAM PAGAL 2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ

PROGRAMOS 5 PRIORITETO „APLINKOSAUGA, GAMTOS IŠTEKLIŲ DARNUS

NAUDOJIMAS IR PRISITAIKYMAS PRIE KLIMATO KAITOS“

05.3.1-APVA-V-012 PRIEMONĘ „VANDENS TELKINIŲ BŪKLĖS GERINIMAS“ PAKEITIMO

2022 m. liepos 27 d. Nr. D1-241

Vilnius

Vykdydamas Projektų administravimo ir finansavimo taisyklių, patvirtintų Lietuvos Respublikos finansų ministro 2014 m. spalio 8 d. įsakymu Nr. 1K-316 „Dėl Projektų administravimo ir finansavimo taisyklių patvirtinimo“, 196.2 papunktį ir 206 punktą, 2014–2020 metų Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ 05.3.1-APVA-V-012 priemonės „Vandens telkinių būklės gerinimas“ projektų finansavimo sąlygų aprašo, patvirtinto Lietuvos Respublikos aplinkos ministro 2017 m. liepos 24 d. įsakymu Nr. D1-619 „Dėl 2014–2020 m. Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ 05.3.1-APVA-V-012 priemonės „Vandens telkinių būklės gerinimas“ projektų finansavimo sąlygų aprašo patvirtinimo“, 60 punktą ir atsižvelgdamas į Lietuvos Respublikos aplinkos ministerijos Aplinkos projektų valdymo agentūros 2022 m. liepos 7 d. raštu Nr. APVA-6073 pateiktą išvadą dėl prašymo skirti papildomą finansavimą:

1. Skiriu papildomą finansavimą pagal 2014–2020 metų Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ 05.3.1-APVA-V-012 priemonę „Vandens telkinių būklės gerinimas“ Salantų regioninio parko direkcijos projektui Nr. 05.3.1-APVA-V-012-01-0010 „Žuvų migracijos kliūčių pašalinimas ties Salantų miesto užtvanka ir vandens telkinio būklės gerinimas, siekiant atkurti Salanto upės vagą“ iki 8 109,18 Eur (aštuonių tūkstančių vieno šimto devynių eurų 18 centų).

2. Pakeičiu Lietuvos Respublikos aplinkos ministro 2020 m. lapkričio 24 d. įsakymu Nr. D1-712 „Dėl finansavimo skyrimo projektui, pateiktam pagal 2014–2020 metų Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ 05.3.1-APVA-V-012 priemonę „Vandens telkinių būklės gerinimas“ patvirtinto priedo 1 punktą ir jį išdėstau taip:

„05.3.1-APVA-V-012-01-0010	Salantų regioninio parko direkcija	193372191	Žuvų migracijos kliūčių pašalinimas ties Salantų miesto užtvanka ir vandens telkinio būklės gerinimas, siekiant atkurti Salanto upės vagą	310 520,54	310 520,54	-“.

3. Šis įsakymas gali būti skundžiamas Lietuvos administracinių ginčų komisijai (Vilniaus g. 27, 01402 Vilnius) Lietuvos Respublikos ikiteisminio administracinių ginčų nagrinėjimo tvarkos įstatymu nustatyta tvarka per vieną mėnesį nuo įteikimo dienos arba tiesiogiai Vilniaus apygardos administraciniam teismui (Žygimantų g. 2, 01102 Vilnius, ar per Lietuvos teismų elektroninių paslaugų portalą https://e.teismas.lt) Lietuvos Respublikos administracinių bylų teisenos įstatymu nustatyta tvarka per vieną mėnesį nuo įteikimo dienos.

Aplinkos ministras	Simonas Gentvilas